RO Jurnalul Oficial al Uniunii Europene C 59/8

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

(2009/C 59/04)

Ajutor nr.: XA 1/09

Stat membru: Regatul Unit

Regiunea: England, Scotland and Wales

Denumirea sistemului de ajutoare sau denumirea întreprinderii care beneficiază de ajutorul individual: Fallen Cattle Surveillance Scheme (Great Britain)

Temeiul juridic: Sistemul nu este reglementat legal. Regulamentul (CE) nr. 999/2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (Regulamentul european privind EST) impune statelor membre testarea bovinelor adulte cu vârsta de peste 24 de luni, găsite moarte, pentru depistarea ESB. De la 1 ianuarie 2009, Regatul Unit va testa numai bovinele găsite moarte cu vârsta de peste 48 de luni, în conformitate cu Decizia 2008/908/CE a Comisiei. Începând cu 12 ianuarie 2009, reglementările de drept intern privind EST din Anglia, Scoția și Țara Galilor atribuie fermierilor responsabilitatea de a colecta și de a elimina aceste animale. Producătorii au libertatea de a încheia înțelegeri private în scopul eliminării prin intermediul oricărei unități de prelucrare a subproduselor de origine animală care este autorizată să preleve probe din trunchiul cerebral în vederea testării ulterioare pentru depistarea ESB

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: De la 12 ianuarie 2009 până la 31 decembrie 2009: 2 milioane GBP

Intensitatea maximă a ajutoarelor: Intensitatea ajutoarelor pentru colectarea și eliminarea animalelor găsite moarte care necesită să fie supuse testului de depistare a EST este de până la 100 %, în conformitate cu articolul 16 litera (f) din Regulamentul (CE) nr. 1857/2006.

Se estimează că intensitatea maximă a ajutoarelor plătite producătorilor în cadrul acestui sistem de ajutoare pentru colectare și eliminare nu va depăși 20 % (redusă de la o intensitate de 100 % în perioada 2001-11 ianuarie 2009)

Data punerii în aplicare: De la 12 ianuarie 2009 sau de la data publicării sistemului de ajutoare de către Comisie, dacă această dată intervine ultima în ordine cronologică

Durata sistemului de ajutoare sau a ajutorului individual: Noile măsuri de finanțare vor intra în vigoare la 12 ianuarie 2009 sau la data publicării sistemului de ajutoare de către Comisie, dacă această dată intervine ultima în ordine cronologică, și vor expira la 31 decembrie 2009. Ultima zi de depunere a cererilor este 31 decembrie 2009

Obiectivul ajutorului: Crearea unui sistem voluntar, sprijinit de stat, de colectare și eliminare, prin intermediul unei unități autorizate pentru prelevarea de probe, a bovinelor cu vârsta de peste 48 de luni găsite moarte, care necesită să fie supuse testului de depistare a ESB în conformitate cu Regulamentul (CE) nr. 1774/2002 și cu Regulamentul (CE) nr. 999/2001.

Acest sistem de ajutoare este nou și nu constituie o prelungire sau modificare a unui sistem precedent

Sectorul (sectoarele) în cauză: Finanțarea este destinată tuturor IMM-urilor din Marea Britanie care își desfășoară activitatea în domeniul creșterii sau întreținerii bovinelor adulte

Denumirea și adresa autorității care acordă ajutorul: Organismul responsabil de acest sistem:

Department for Environment, Food and Rural Affairs

Food and Farming Group

Area 7E, 9 Milbank, c/o Defra

17 Smith Square

London

SW1P 3JR

UNITED KINGDOM

Organizația care furnizează finanțarea:

The National Fallen Stock Company Ltd

Stuart House

City Road

Peterborough

PE1 1QF

UNITED KINGDOM

Adresa web: http://www.defra.gov.uk/animalhealth/inspecting-and-licensing/abp/fallenstock/transitionfunding.htm

Alte informații: —

Ajutor nr.: XA 13/09

Stat membru: Irlanda

Denumirea sistemului de ajutoare sau denumirea întreprinderii care beneficiază de ajutorul individual: Participants in the An Bord Bia Food Quality Assurance Schemes

Temeiul juridic: An Bord Bia Acts 1994 to 2004

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Cheltuieli anuale: 600 000 EUR

Intensitatea maximă a ajutoarelor: Până la 100 %

Data punerii în aplicare:

Durata sistemului de ajutoare sau a ajutorului individual: Până la 31 decembrie 2012

Obiectivul ajutorului: Obiectivul este încurajarea producției de produse agricole de calitate prin participarea producătorilor la sisteme de asigurare a calității (Quality Assurance Schemes) recunoscute și certificate independent. Ajutoarele acoperă costurile de inspecție și de certificare, în conformitate cu articolul 14 alineatul (2) litera (f) din Regulamentul (CE) nr. 1857/2006, pentru participanții la sistemele de asigurare a calității (Bord Bia's Quality Assured Schemes) în sectoarele cărnii de porc, cărnii de pasăre și ouălor.

Ajutoarele vor fi acordate, de asemenea, pentru elaborarea normelor (inclusiv pentru analiza comparativă cu alte norme) și pentru programe de formare, în conformitate cu articolul 14 alineatul (2) literele (b) și (c) din Regulamentul (CE) nr. 1857/2006, pentru participanții la toate sistemele de asigurare a calității (Bord Bia's Quality Assured Schemes), inclusiv pentru producătorii de produse horticole comestibile, printre care se numără producătorii de compost și substrat pentru cultivarea ciupercilor

Sectorul (sectoarele) în cauză: Carne, produse horticole comestibile și ouă

Denumirea și adresa autorității care acordă ajutorul:

An Bord Bia Clanwilliam Court Lower Mount Street Dublin 2 IRELAND

Adresa web: http://www.bordbia.ie/industryservices-qualityassurance

Alte informații: Sistemele, gestionate de Bord Bia și certificate conform normei EN 45001, îndeplinesc integral cerințele articolului 32 din Regulamentul (CE) nr. 1698/2005